Diari Oficial de la Generalitat Valenciana


Sumari del DOGV 8289, del 08-05-2018 (2018/4446)

RESOLUCIÓ de 24 d'abril de 2018, del sotssecretari, per la qual es proveeixen, pel sistema de lliure designació, els llocs de treball anunciats en la convocatòria número 10/2018, de 7 de març de 2018.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8289

Data del DOGV
:   08-05-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/4446


Data del document
:   24-04-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * funcionari

RESOLUCIÓ de 24 d'abril de 2018, del sotssecretari, per la qual es proveeixen, pel sistema de lliure designació, els llocs de treball anunciats en la convocatòria número 10/2018, de 7 de març de 2018. [2018/4446]  
Vistos els informes preceptius i vinculants emesos per la Direcció General de Funció Pública sobre el compliment dels requisits de participació de les persones interessades, per a la provisió corresponent a la convocatòria número 10/2018, de 7 de març (DOGV 8257, 20.03.2018), pel procediment de lliure designació, dels llocs de treball número 28711, cap de Servei De Gestió Centres i Recursos per a Persones amb Diversitat Funcional; 29756, cap de Servei Coordinació Sociosanitària i Tècnica de Tuteles; 28420, cap de Servei d'Avaluació de Persones amb Diversitat Funcional, adscrits a la Vicepresidència i Conselleria d'Igualtat i Polítiques Inclusives.  
  
Considerant que al lloc de treball 28679, cap de Servei de Gestió Centres i Recursos per a Persones amb Diversitat Funcional, no s'ha presentat cap candidat i que els candidats presentats per a la resta de llocs compleixen amb els requisits exigits en la convocatòria, i tenint en compte els mèrits al·legats i acreditats, atenent la seua experiència professional, la seua formació i el coneixement de l'estructura, organització i funcions de la Vicepresidència i Conselleria d'Igualtat i Polítiques Inclusives, resulten idonis per a l'adjudicació dels llocs oferits amb caràcter definitiu, atés que, a més, es tracta de les mateixes persones que actualment realitzen aquestes funcions amb caràcter provisional.  
  
De conformitat amb el que disposen els articles 99.1 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, així com els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut de la delegació d'atribucions continguda en la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives (DOGV 7736, 08.03.2016), resolc:  
  
Nomenar Isabel Olcina Cuesta, funcionària de carrera del grup A1, amb NRP 2541V0, com a cap de Servei de Coordinació Sociosanitària i Tècnica de Tuteles, lloc número 29602, grup A1, complement de destinació nivell 26 i complement específic E049.  
  
Nomenar Juan José Moreno Murcia, funcionari de carrera del grup A1, con NRP 2263T0, com a cap de Servei d'Avaluació de Persones amb Diversitat Funcional, lloc número 28894, grup A1, complement de destinació nivell 26 i complement específic E049.  
  
  
Declarar deserta la provisió del lloc de treball número 28859, cap de Servei de Gestió Centres i Recursos per a Persones amb Diversitat Funcional, grup A1, complement de destinació 28 i complement específic E050.  
  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió en la nova destinació es produirà l'endemà de la publicació de la present resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, o bé recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 24 d'abril de 2018.- El sotssecretari, p. d. (R 29.02.2016; DOGV 7736, 08.03.2016): Francesc Gamero Lluna.